JohanHeinsen/ENO huggingface dataset:
Kiøbenhavns Postrytter, 1793-08-12
Turin, den 17 Julii. J forrige Uge blev den imellem Engeland og vort Hof sluttede og ratificerede Alliance her offentlig bekiendtgjort. Desuagtet hedder det, at man her blot vil forholde sig defensive, endskiønt een af vore Generaler er af den Meening, at man just nu burde angribe Fienden, benytte sig af hans Svaghed, og forsøge paa at fordrive ham fra Riga.
Kiøbenhavns Postrytter, 1793-08-12
Florenz, den 22 Julii. Fra Livorno har man faaet Efterretning, at sammesteds den 21de om Aftenen er ankommet to Engelske Krigs fregatter, som have berettet, at de havde seet den forenede Engelsk Spanske Flaade, 78 Krigskibe stærk, foruden mange Transportskibe med Ammunition og Landgangstropper, udenfor Toulon.
Kiøbenhavns Postrytter, 1793-08-12
Fra Jtalien, den 23 Julii. En Keyserlig Officeer fra den Østerrigsk Sardiniske Armee melder fra Pignerol i Piemont under 11te d. M. følgende: "General Strasoldo har nu posteret sig paa det saa kaldte Col de Madalene paa Grændsen; altsaa allerede paa fransk Grund, hvor Corpset endnu staaer i Leyr.
Kiøbenhavns Postrytter, 1793-08-12
Endnu den 24de Junii havde vi i Leyren selv temmelig stærk Snee, og ved Middags Tid, i det klareste Soelskin, var det saa koldt, at vore Overkioler og tykke blaae Kapper neppe kunde beskytte os for Kulden. Vi have seet den store Biergstrækning imellem Bøhmen og Schlesien, og marcherede endnu i Januarii Maaned over de Tyrolske Alper; men det har altsammen intet at betyde imod de Piemontesiske. J disse Biergegne maa Krigen føres paa en ganske anden Maade. Folkene lade sig fra de høyeste Bierge glide ned paa Sneen og Jsen, og attaquere eller skyde ovenfra ned efter, da man ikke er i Stand til at komme dem nær, allermindst til Hest.
Kiøbenhavns Postrytter, 1793-08-12
Paa det af den Engelske Gesandt i Florenz nyeligen udfærdigede Circulaire til det derværende Corps Diplomati que har den Russiske Charge d'Affaires svaret saaledes: "Storhertugens Tænkemaade i Hensigt til Neutralitetssystemet maa nu være hvordan den vil, saa er det dog vist, at han viser sig altfor føyelig imod den saa kaldte franske Republik. Til ydermere Bekræftelse paa det, der er sagt i bemeldte Circulaire, vil han blot anføre de Hindringer, den Storhertugelige Regiering stedse har lagt i Veyen, for at faae hans Souveraines Manifest imod de Uhyrer, som for nærværende Tid, til Verdens Ulykke, beherske Frankerige, bekiendtgjort i de Toscanske Tidender, da man dog offentligen i Florenz selv har solgt den franske Constitution. Hans eneste Haab og Ønske var altsaa, at de forenede Flaader snart maatte ankomme, for at hielpe Jtalien til at afkaste det democratiske Tyrannies Aag".
Kiøbenhavns Postrytter, 1793-08-12
Paris, den 29 Julii. General Custines har i flere Breve forekastet Nationalconventets Præsident, at han nu næsten har siddet en heel Uge i Arrest, og endnu ikke været i Forhør. Han beraaber sig paa sin Uskyldighed, Retskaffenhed og Troeskab; men hans mange Fiender træde dagligen op imod ham med nye Beskyldninger, og bebreyde ham iblandt andet, at han for gandske nyelig har fra Ryssel, som maa frygte for en Beleyring, har villet lade bortføre 70 Kanoner. En Bebreydelse, som man dog ey kan giøre ham i Hensigt til Maynz, hvor han havde slæbt Kanoner nok sammen. – Man vil ogsaa have opsnappet et Brev fra Barbaroux, hvori denne anseer det for en sand Lykke, at Custines commanderede den nordlige Armee. Man længes inderligen efter at see ham møde for Revolutionstribunalet, og at erfare hans Skjæbne. Paa samme Tid, da man truer os med gyselige Optrin inden den store Fest den 10 August, og Jacobinerne søge at skaffe alle de forrige Adelsmænd og Geistlige af Veyen, for at tilegne sig deres Godser, giør Municipalitetet mange Anstalter til bemeldte store Fest, lader paa Martiispladsen giøre de dertil fornødne Indretninger, og har ved Trompeters Lyd ladet alle formuende Parisere opfordre til at herbergere og bespise de til Høytideligheden ankommende Foedererte. Paa denne mærkværdige Dag (den 10de August) skal ogsaa det af Nationalconventet decreterte franske Musæum aabnes i Galleriet paa Thuillerie-Slottet.
Kiøbenhavns Postrytter, 1793-08-12
Ministeren Garat lader til den Ende alle Kunstens Mindemærker fra alle de forrige Kongelige Slotte (Versailles og Trianon undtagne) bringe derhen, hvortil der er ham bevilget 100000 Livres.
Kiøbenhavns Postrytter, 1793-08-12
J Anledning af de indløbne Efterretninger om Neder lagene og de erobrede Fæstninger, har Nationalconventet beordret et nyt Corps at forstærke Nord= og Mosel=Armeen, samt udnævnt nye Commissarier for disse Armeer. Derimod har Krigsministeren Buchhotte, som man saa godt som ansaae for afsat, efter Robespierres indstændige Forlangende beholdt sin Post. Een af Bastillens Erobrere, som hidtil har staaet som Oberst ved Nationalgensdarmeriet, er udnævnt til Commandeur en Chef imod den christelige Armee, imod hvilken man ogsaa har decreteret 24 nye Compagnier Skarpskytter. Da Barrere i sin Rapport om Nederlagene i Departementet Vendee har paastaaet, at de to Gange sprængte Krudtkarrer have været aftalte Signaler, som Forræderne blant vore Tropper have givet Jnsurgentarmeen til Angreb, saa decreterede Nationalconventet i Gaar Dødsstraf for hver den, som der herefter findes skyldig, saaog for dem, som røve og plyndre de Borgeres Eiendom, der blive Conventet troe, og endelig for alle dem, der kaste Vaabnene fra sig, redde sig med Flugten, afskiære Tømmerne paa Hestene for Artillerie og Transport Vognene, eller flygte bort med Hestene, og sætte Artilleriet og Hestene i Stikken. - Communeraadet har anmeldt, at man, ved at eftersee Marats Papirer, blot har fundet en eneste 25 Sous Billet.
Kiøbenhavns Postrytter, 1793-08-12
Speyer, den 30 Julii. Siden i Forgaars ere de Keiserlige Tropper rykket længer frem, have uddrevet Franskmændene af deres Forskandsninger ved Bellheim, borttaget nogle Kanoner, og jaget dem tilbage til Weissenburg og Lanterburg. De Keyserlige staae nu ved Zockeim, Rheinzabern og Langenkandeel, deres høyre Fløy strækker sig til Nusdorf og Egnen omkring Landau, og Biergstrækningen til Zweybrücken er igjen gandske ryddelig for Franskmænd. – J Landau er Garnisonen kun 9000 Mand stærk.
Kiøbenhavns Postrytter, 1793-08-12
Wien, den 31 Julii. Ved de samtlige Keiserlige Corps skal der for nærværende Tid ey være flere end 6000 Syge og blesserte i Hospitalerne. - Siden Valenciennes's Beleyring og til den sidste derfra indløbne Rapport beløber Beleyrernes hele Forliis af Døde, Saarede, Fangne og ellers Savnede, sig til 2160 Personer; hvorimod Fiendens Forliis anslaaes til henved 14000 Mand.
Kiøbenhavns Postrytter, 1793-08-12
J Venedig har den franske Resident faaet Ordre at forlade Staden inden 24 Timer, og Landet inden 3 Dage.
Kiøbenhavns Postrytter, 1793-08-12
J hele Ungarn har man havt en overordentlig velsignet Høst.
Kiøbenhavns Postrytter, 1793-08-12
London, den 2 August. Valenciennes's Erobring, hvorved tre af Kongens Sønner have været med, blev i Gaar bekiendtgjort i en overordentlig Hoftidende. Og hele London har derover lagt sin Glæde for Dagen, ved Klokkernes Lyd, Kanonernes Torden, Jlluminationer, og det almindelige Fryderaab: "Gud bevare Kongen, Gud velsigne Hertugen af York!
Kiøbenhavns Postrytter, 1793-08-12
J Jndløbet til Quiberon ligger der en fransk Flaade af 17 Skibe, som Lord Howe søger at angribe, eller i det ringeste at bloquere.
Kiøbenhavns Postrytter, 1793-08-12
Frankfurt, den 3 August. J Strassburg har man fra fransk Side ganske uventet standset Posternes Gang, og forbudet al Correspondence med Tydskland og de øvrige Stater. Her gaaer endog det Rygte, at Strassburg er beleyret af de Keiserlige, at Landau er bloqueret, og at der i Egnen ved Landau er indspærret et Corps af 10000 Franskmænd af de Keyserlige.
Kiøbenhavns Postrytter, 1793-08-12
Skuespildirecteuren Weber i Erlangen, vil give en Forestilling til Bedste for de ulykkelige Maynzere, og vil formaae alle Tydsklands Skuespillerselskaber til at følge hans Exempel. – Fyrstbiskoppen af Speyer har skiænket Maynzerne 200 Caroliner. Det churfyrstelige Slot i Maynz er allerværst tilredet.
Kiøbenhavns Postrytter, 1793-08-12
De prægtige Gemakker og Gulve, som have kostet mange tusinde Gylden, saaog den skiønne Hauge, er med Forsæt saaledes mishandlede, at de ey engang kunne repareres.
Kiøbenhavns Postrytter, 1793-08-12
J dette Slot, og i det Ostheimer, Bossenheimer, Schonbrunner, og det saa kaldte Hollandske Palais fandtes 4000 Syge. – Ved at see Cassel, maa man ret gyse. En ganske uovervindelig Forskandsning af 15 til 20000 Frugttræer af alle Slags, rundt omkring Palisaderne og Gravene, og, naar man seer længer frem, den smukke Landsbye Kostheim skudt i Gruus paa den anden Side de herligste Viinbierge ved Hochheim ødelagte, og overalt Stumper af afhugne Frugttræer, som kunde give mange tusinde Mennesker Livs Ophold!!¬
Kiøbenhavns Postrytter, 1793-08-12
De 1475 franske Krigsfanger, som hidtil have ligget i Cøln, Aachen og Ruremonde, og hvoriblant 115 Officerer, blive nu ikke bragte til Bøhmen, men til Nedre Ungarn. En Triersk Kredscommando escorterer dem til Günzburg, hvorfra de paa Donau transporteres videre.
Kiøbenhavns Postrytter, 1793-08-12
Siden Maynz overgav sig, har Strassburg tabt meget af sit Mod. Aarsagen er let at giette: Staden har kun en svag Garnison, og dertil Mangel paa alting. Der skal derfor herske den største Forvirring, og man har allerede adskillige Gange taget sin Tilflugt til Stormklokken.
Kiøbenhavns Postrytter, 1793-08-12
J det Zweybrückenske have Franskmændene vel igien forladt Carlsberg, men først stukket det i Brand, og plyndret overalt der i Egnen.
Kiøbenhavns Postrytter, 1793-08-12
Den tydske Rhinarmee, som nu er 120000 Mand stærk, bestaaer af General Wurmsers Corps ved Landau, Greve Olivier Wallis's i Breisgau, Hertugen af Brunsvigs, og det forrige Maynziske Beleyringscorps, af hvilke hvert regnes omtrent til 30000 Mand.
Kiøbenhavns Postrytter, 1793-08-12
Kiøbenhavn, den 12 August. Den 10 Mai d. A. er den hidtil værende Cancellist ved Søe-Etatens Eqviperings Contoir Jacob Lynge, efter Ansøgning i Naade entlediget fra bemeldte Tieneste, og derhos benaadet med Characteer af virkelig Krigs-CancellieSecretair. Samme Dato er Cancellieraad og Sorenskriver Eiler Hagerup Rosenvinge beskikket at være anden Borgemester i Bergen. Den 3 Julii er hidtil værende Consumptions=Jnspecteur Hans Jørgensen i Rudkiøbing beskikket til Told- og Consumptions-Jnspectør der paa Stedet, og Tolder Jess Hansen i Rudkiøbing til Told- og Consumptions Casserer sammesteds. Consumptions Forvalteren i Saxkiøbing Ole Olufsen til Consumptions Jnspectør sammesteds, og Caspar Johan Thaarup til Konsumptions Casserer i Saxkiøbing. Den 5te ere Hof og Stads Rets Assessorerne Poul Friderich Bechmann og Anker Friderich Vilhelm Bornemann beskikkede at være Assessorer i Politievæsenet udi Kiøbenhavn. Den 10de er Consumptions Jnspectøren i Bergen Frederich Christian Ørn beskikket til Told og Consumptions Jnspectør i Faaborg, og Tolderen i Faaborg Niels Siersted til Told og Consumptions Casserer sammesteds. Den 12te er Villiam Jakson confirmeret at være Præst ved den engelsk reformeerte Meenighed i Helsingøer. Den 26de er Sognepræst Hr. Jens Christian Kaalund ligesaa at være Sognepræst for Haverslev og Beystrup Meenigheder i Aalborg Stift.
Kiøbenhavns Postrytter, 1793-08-12
Den 2den August er Personel-Capellan Hr. Hans Frederich Schebye confirmeret at være Capellan pro Persona for Frue Meenighed i Svendborg, og Sognepræst Hr. Carl Folcher beskikket at være Sognepræst for Soelberg og Sundbye Meenigheder i Aalborg Stift.
Kiøbenhavns Postrytter, 1793-08-12
Udi afvigte Uge fra den 3 August, til den 10 dito, ere i denne Kongel. Residence-Stad copulerede 18 Par. Fødte Drenge 29, Piger 28, tilsammen fødte 57. Døde Mænd 10, Qvinder 9, Drenge 14, Piger 2, af følgende Sygdomme: Alderdom 2. Brystsyge 2. Druknet 3. Dødfød 2. Forraadnelsesfeber 2. Jnflammation 2, Kopper 4. Ledøsvamp 1. Skarlagensfeber 2. Slag 8. Sprinkler 1. Tænder 1. Tærendesyge 2. Uangivne Svagheder 2. Tilsammen døde 35. Altsaa 22 flere fødte end døde.
Kiøbenhavns Postrytter, 1793-08-12
Meteorologiske Observationer. Therm. Barom.
Kiøbenhavns Postrytter, 1793-08-12
Vinden. 18 Varme. 5 August. N. V. J. F.N. V. 28. J. S. 15 1/2 II.
Kiøbenhavns Postrytter, 1793-08-12
Den Kongelige Hof- og Stats-Calender for Aaret 1793, kan nu tilkiøbs bekommes i det Kongelige Bogtrykkerie, uindbunden for 4 Mk. 4 s., og hæftet 4 Mk. 8 s.
Kiøbenhavns Postrytter, 1793-08-12
Den aarlige Samling af de i Aaret 1792 udkomne Kongelige Forordninger, Placater &c.; kan nu tilkjøbs bekommes i det Kongelige Bogtrykkerie, Exemplaret for 5 Mk. 4 s.
Kiøbenhavns Postrytter, 1793-08-12
Fra Pressen er udkommet: Forsøg til Femte Christians Historie, som en Jndledning til Fierde Frederichs ved Etatsraad Høyer, af N. D. Riegels. Dette Forsøg faaes tilkjøbs hos de Herrer Boghandlere Agent Gyldendal, Buch, Poulsen og i det Hopffnerske Contoir, samt hos enhver af bemeldtes Commissionairer, for 1 Rdlr. 4 Mk. paa Trykpapiir og 2 Rdlr. 1 Mk. paa Skrivpapiir.
Kiøbenhavns Postrytter, 1793-08-12
AVERTISSEMENTS. Mandagen den 9de September førstkommende bliver paa det Kongelige priviligerede Assistentshuus foretagen og holden Auction over endeel forfaldne og uindløste Pandter, som fra den 11te Januarii til den 12te Julii 1792 ere satte, bestaaende af Guld, Sølv, Silke, linnede og uldne Gangklæder og Tøy, samt Tin, Kobber og Messing m.v.; tillige bekiendtgiøres, at Kiøberne af de contrebande og til Udførsel af Landet bortsolgte Pandter, have ganske at rette sig efter Placaten af 30te December 1780, og at slige Pandter maae være udforte inden 3 Maaneder fra den Tid de til Toldboden, ere afgivne.
Kiøbenhavns Postrytter, 1793-08-16
Kiøbenhavns No. Aar muur, nismus. Huu Post-Tidender. us mur. Fredagen, den 16 August. Heraf udgives ugentlig 2de Stykker, ved P. M. Hopsiner.
Kiøbenhavns Postrytter, 1793-08-16
Lissabon, den 12 Julii. En nyeligen i det her værende Kongelige Kanonstøberie opkommen Jldsvaade greeb saa stærkt om sig, at alle dertil hørende Bygninger, tilligemed Jngenieur Bibliotheket, samt Tegne og Fortifications-Academiet, bleve et Rov for Luen. Jlden blev desuden af den stærke Storm drevet en halv Miil bort, og tændte i Staden Toglio, hvor den har gjort stor Skade. Efter et løseligt Overslag beregnes Skaden overhovedet til 2 Millioner Crusader.
Kiøbenhavns Postrytter, 1793-08-16
Overrhinen, den 1 August. Da Franskmændene nu overalt ere drevne tilbage, saa har Hertugen af Brunsvig og Greve von Wurmser taget en saadan Stilling, at Landau kan beleyres. De saaledes for de forenede Tropper erholdte Fordeele ere saameget vigtigere, som begge Armeerne vare i den betænkeligste Forfatning, saa at Kongen i største Hast maatte over Kirckheim Bolanden marchere til Turkheim an der Hardt, for der at spærre Passagen og understøtte begge Armeerne. Kongen, som nu er 35000 Mand stærk, og ved de dagligen ankommende Recruter bliver endnu stærkere, kan altsaa frit foretage sig hvad han lyster.
Kiøbenhavns Postrytter, 1793-08-16
Paris, den 2 August. Dette Aars 10 August tegner til at blive langt skrækkeligere end afvigte Aars. Allerede i Gaar Aftes bleve vore Barrierer spærrede og næsten alle sig her i Staden opholdende Fremmede arresterte, da man havde, eller dog troede at have opdaget en stor Sammenrottelse. Dronningen er bragt fra Templetaarnet til Conciergeriet, og citeret for Revolutionstribunalet, og man har allerede foreslaaet, at forvandle Velfærdscommissionen til en provisorisk Regieringscommission, og overdrage denne Ditaturen; hvilket vistnok længe har været det herskende Parties Hovedhensigt, og maaskee hele Anledningen til Conspirationsplanen.
Kiøbenhavns Postrytter, 1793-08-16
Barrere gav Conventet i Gaar følgende vigtige Rapport om denne Sag: "Maynz, sagde han, har paa en skammelig Maade capituleret. Valenciennes er det gaaet ligedan. En skrækkelig Conspiration truer Republiken. Commissionen har Beviser for, at Engeland i vore Stæder, Havne og Landsbyer, underholder Agenter, hvis Maal det skal være, at sætte Jld paa vore Magaziner og Arsenaler, og lade Patrioterne dræbe af Qvinder og needsvoerne Præster. Til Lyon skal der i dette Øyemed være sendt 4 Millioner rede Penge, og en udenfor een af vore sydlige Havne (Toulon) stationeret Engelsk Flaade af 24 Skibe har sendt et saa kaldet Parlementair=Skib derind. Her fremlagde Barrere et i Ryssel opsnappet Brev til en vis Mylord, som giver meere Lys over den befrygtede Sammenrottelse. General la Marliere er udtrykkeligen nævnt i dette Brev, og der tales om intet mindre, end paa een og samme Tid at lægge alle franske Magaziner overalt i Aske, samt at bringe Brød, Lys og Sæbe til uhyre Priser, ved underhaanden at opkiøbe og forstikke disse Artikler. – Efter mange haarde Udtryk, imod Engeland og Fangerne i Templetaarnet, gav Conventet følgende 3 Decreter: 1) Jmellem Paris og Nordarmeen skal der formeres en Leyr. Prieut og St. Andree skulle bereyse hele Grændsen fra Rhinen til Dunkirchen. General Houchard faaer i Dietmans Sted Commanden over Nordarmeen, og General Ferrieres over Rhinarmeen. Garnisonen fra Maynz skal marchere til Vende Departementet. Rebellernes Huse, Skove, ja deres Afgrøde i bemeldte Departement skal ødelægges, deres Gods confiskeres, og deres Qvinder, Børn, og Gamle bringes til det Jndre af Landet, for der paa menneskelig Maade at behandles. 2) Billand de Varennes skal gaae til Calais, for der at arrestere alle Engelske Conspiranter. Aarvaagenheden i Havnene og Stæderne skal fordobbles. Conventet denoncerer for alle Nationer, endog selv for den Engelske Nation, det Engelske Ministeriums Forhold. Marie Antoinette skal føres for Revolutionstribunalet, og derfor strax transporteres til Conciergeriet. Alle Lemmer af Capets Familie skulle forvises fra Republikens Grund, undtagen de, som allerede ere under Anklage, indtil de blive erklærede for uskyldige. Begge Ludvig Capets Børn skulle gives det Fornødne til Underholdning og Livsophold. Elisabeth forbliver i Templetaarnet, indtil Marie Antoinettes Proces er endt, da hun maaskee kunde være impliceret i Forræderiet. Alle de forrige Kongers Gravminder i St. Denis skulle den 10de August ruineres. 3) Alle Fremmede fra de Lande, med hvilke Republiken er indvikklet i Krig, skulle arresteres, og Barrierer ne for Paris spærres.
Kiøbenhavns Postrytter, 1793-08-16
I Jacobinerclubben har Efterretningen om Valenciennes's Forliis bragt Gemytterne ret i Harnisk. Een af de hidsigste Lemmer raabte i Forgaars: "Vore Brødre i Departementerne, som have foresat sig at høytideligholde den 10 August i Paris, frygte nu, at Republiken er sin Undergang nær. Jeg har lovet dem, at vi paa denne mærkværdige Dag ville forpligte os til, Alle at gaae imod Fienden. Vi behøve til Millioner Arme, for at nedslaae vore Fiender. Nu vel, vi marchere da alle, og slaae de seig hiertede til Jorden, som vægre sig ved at følge os. De constituerte Autoriteter gaae i Spidsen for os, og Qvinderne forblive i Paris. Man indvende, at vi fattes Levnetsmidler, lutter Ophævelser, som have intet at betyde. Levnetsmidlerne bringes ligesaa let til Grændsen som til Paris. Med et Ord, alle vaabendygtige Mænd ile til Grændsen, og inden 14 Dages Forløb er ingen Fiende længer at see. Han fik et langt og stærkt bifald. Man besluttede at ansee alle Fremmede for Mistænkelige, naar de ikke havde en bekiendt paalidelig Jacobiner til Cautionist.
Kiøbenhavns Postrytter, 1793-08-16
Cøln, den 3 August. Valenciennes's Overgivelse har næsten sat hele den nordlige fiendtlige Grændse i Skræk. Adskillige have fra Grændsestæderne tilskrevet Nationalconventet, at de, naar Armeerne fremdeles vilde være roelige Tilskuere ved Beleyringerne, og ikke giøre sig ringeste Umage for at hindre Fiendens Fremgang, ey længer fra deres Side vilde udsætte sig for en Beleyrings Ødelæggelser, saalænge de vare uvisse paa, naar og om Hielpen vilde komme. – Fæstningen Quesnoy skal have sendt en Trompeter til Prindsen, af Coburg, videre veed man ikke.
Kiøbenhavns Postrytter, 1793-08-16
Fienden har i de sidste Dage gjort adskillige Bevægelser, og det lader som han har i Sinde at trække de adspredte Tropper tættere sammen.
Kiøbenhavns Postrytter, 1793-08-16
Paris, den 5 August. Det var egentligen Natten til den 3die, da Dronningen blev bragt til Conciergeriet. Denne ulykkelige Prindsesse viser fremdeles en overordentlig Rolighed og Værdighed ved al den grusomme Behandling, hun har maattet og endnu maa taale. Dog overfaldt hende et Øyebliks Gysen ved Jntrædelsen i hendes nye Fængsel, til hvilket hun maatte passere igiennem en meget snæver og svagt oplyst Gang, hvor nogle Gens d'Armes sov, og hvis Hunde foer løs paa hende. Det triske Værelse, i hvilket hun sidder, er 8 Fod langt og omtrent ligesaa bredt, og hendes Leie er ikke et Haar bedre end de andres, der sidde paa Livet. – Man siger, at hendes Proces i Dag eller i Morgen skal begyndes for Revolutionstribunalet. Den decreterte Udlændigenes Arrest exequeres med al optænkelig Haardhed, og har især rammer mange Engelskmænd, som man har hensat i det Bourbonske Hotel, hvor der ogsaa er anlagt et Krudtmagazin. Generalcommandanten Henriot har uindskrænket Magt til at arrestere, hvem han finder for godt. Han lod pludseligen Skuespilhusene omringe, og over 500 Personer bortslæbe derfra. Endog paa offentlig Gade anholder man Folk, og kaster dem i Arrest. Adskillige Banquerere have maattet friske denne Skjebne, og see deres Papirer forsegles. Fængselerne ere alle opfyldte, Barriererne endnu spærrede, og kort: man spaaer sig et almindeligt Blodbad, ligesom i sidste September. - Endeel Mennesker ere atter i disse Dage henrettede med Guillotinen. Paa Justitspalladse, har der siden i Fredags været opslaaet, at General Custines Proces formedelst de mange didhørende Papirer har maattet udsættes i nogle Dage. Et af vore hæftigste Blade paastaaer, at han strax og uden videre Omstændigheder bør guillotineres, ja det nævner endog mange andre i virkelig Tieneste staaende Staabsofficerer som Forrædere, især Commandanten i Quesnoy.
Kiøbenhavns Postrytter, 1793-08-16
Haag, den 6 August. Siden den i Fredags her ankomne Coureer fra London, har den Engelske Charge d'Affaires, Hr. Elliot, ey allene havt en Conference med Regieringens Lemmer, men i Løverdags var desuden Generalstaternes geheime Committee ogsaa i den Anledning forsamlet, og i Forgaars er Greffler Fagel selv reyst til London, for personligen at underhandle med det Engelske Cabinet, angaaende de nu forehavende geheime Anliggender, som vel maae være af yderste Vigtighed, siden bemeldte Herre selv, da han er udenlandsk Minister, forlader sin Post, hvorpaa man næsten aldrig for har seet Exempel.
Kiøbenhavns Postrytter, 1793-08-16
J Brussel har den franske Hertug af Rochefaucauld skudt en Skildvagt ihiel paa sin Post med en Pistol, fordi han vilde formeene ham at passere et forbudet Sted paa Volden. Hertugen er arresteret, og vil neppe komme derfra med Livet. Denne ubehagelige Tildragelse vil formodentligen giøre, at alle Emigranter blive udjagede af Brüssel, undtagen Exministeren Breteuil, saalænge han er de franske Prindsers Repræsentant.
Kiøbenhavns Postrytter, 1793-08-16
Hertugen af Würtemberg har overladt 6000 og Landgreven af Darmstadt 4000 Mand i Engelsk Sold, og disse skulle i September støde til Hertugen af Yorks Armee. Generalstaterne have derimod taget 2 Münsterske Regimenter fra Churfyrsten af Cøln i Sold. – Fra Berlin meldes, at der af Depot Bataillonerne skal sendes 3800 Mand til Armeen, for at complettere Jnfanteriet.
Kiøbenhavns Postrytter, 1793-08-16
London, den 6 August. Lord Howe, som gaaer paa Jagt efter den franske Flaade, har over Hals og Hoved faaet en Forstærkning af 3 Linieskibe. Chefen for den i Quiberon-Bayen liggende franske Flaade hedder Legal, og har forhen tient under Admiral Suffren. – Fra Vestindien have vi aldeles intet Nyt, og Rygterne om Martiniques og Guadeloupes Erobringer ere hidtil uden Grund Den store Vestindiske Coffardieflaade af mere end 100 Seylere er nu ankommet i Canalen. To til Portsmouth ankomne Kongelige Fregatter have medbragt en Convoy af 80, fra Levante kommende Kiøbmandskibe under deres Escorte. – Den til Portsmouth indløbne Portugisiske Escadre bestaaer af 4 Linieskibe, 2 Fregatter og 2 Corvetter.